ПРЕТХОДНО ОБАВЕШТЕЊЕ О ПЛАНИРАНОМ ПОСТУПКУ ЈАВНЕ НАБАВКЕ СА СОЦИЈАЛНИМ ЕЛЕМЕНТИМА У ЦИЉУ ИНФОРМИСАЊА ПОНУЂАЧА

Град Сомбор у сарадњи са НАЛЕД-ом спроводи пилот пројекат за увођење социјалних критеријума код израде конкурсних документација у области јавних набавки у оквиру пројекта „Ефективне јавне набавке у служби економског раста“, који реализује НАЛЕД уз подршку Шведске агенције за међународну сарадњу и развој (СИДА).

Социјални критеријуми у Програму и Закону као темељ: Новим Законом о јавним набавкама предвиђа се и дужност привредних субјеката да у извршавању уговора о јавној набавци поштују обавезе у области заштите животне средине, социјалног и радног права, као и обавезе из колективних уговора, односно међународног права везаног за заштиту животне средине, социјално и радно право. Употреба социјалних критеријума у јавним набавкама, у функцији је подстицања социјално одговорног пословања, те праксе социјално одговорне јавне потрошње.

За пилот пројекат одабрене су две јавне набавке - набавка канцеларијског материјала (оквирни споразум на 1 годину са уговарањем на полугодишњем нивоу) и набавка грађевинског материјала (по пројектној динамици).

Расписивање јавних набавки планирано је за трећи квартал 2022.године.

1. Подаци о наручиоцу

Наручилац: Град Сомбор

Адреса: Трг цара Уроша бр. 1, 25101 Сомбор

Матични број: 08337152;

ПИБ: 100123258

ЈБКЈС: 08873 Градска управа Сомбор (за електронске фактуре)

Интернет страница наручиоца: www.sombor.rs/javne-nabavke

2. Врста поступка јавне набавке

Предметне јавне набавке ће се спроводити у отвореном поступку, у складу са Законом и подзаконским актима којима се уређују јавне набавке.

3. Предмет јавне набавке

Предмет одабраних јавних набавки за пилот пројекат су јавне набавке добара :

- Канцеларијски материјал

Редни број јавне набавке у Плану јавних набавки 2022 - 0044

– назив и ознака из општег речника набавке 30192000 – канцеларијски материјал

4. Циљ поступка

Поступак јавне набавке се спроводи ради закључења уговора.

5. Контакт (лице или служба)

Лице (или служба) за контакт: Маријана Рилке, дипл.ек. mrilke@sombor.rs